Marietjie Beeslaar van Skermunkil-juweliers | SARIE
Toe ek klaar geswot het, het ek vir 'n paar jaar vir ander mense in die industrie gewerk. In 2005/2006 het ek met Skermunkil begin. Ek het 'n werswinkel gehad op 'n plaas in die Oos-Kaap en een van my eerste reekse was die "cut-out spoons" die "eetgerei"-reeks. Ek het op daardie stadium ook baie ander items gemaak, deur goed wat ek in antieke winkels gekoop het, te herwerk.
Ek dink die beste oomblik was toe ons ons werkswinkel van die huis kon verskuif na 'n pragtige spasie in Muizenberg. My beste oomblikke is gewoonlik as ek iets nuuts leer en ek iets nuuts kan uitprobeer, en as dit werk …
Ons werk in silwer en koper asook emalje, brons en halfedelgesteentes. Ons werk ook in goud en diamante as ons trouringe en privaatbestellings ontvang. En op die oomblik werk ons aan 'n porseleinreeks ook.